Spektakulære skattesager udstiller behov for lovændringer | FSR - danske revisorer
Forside > Presse og nyheder > FSR i medierne > 2013 > Spektakulære skattesager udstiller behov for lovændringer
MedlemsnyhedBerlingske, 24. maj 2013
Flere eksperter vil have ny og moderne lovgivning på skatteområdet, hvor Skat vil indføre nye retningslinjer, efter en række store skattesager om udlandsdanskeres skattepligt har udstillet en uklar lovgivning. Men revisorerne er skeptiske, skriver Berlingske.
Afgørelser om udlandsdanskeres skattepligt er i høj grad præget af subjektive skøn. Det viser blandt andet sagen om Stephen Kinnock og Camilla Vest. Mens Skat har annonceret, at de vil indføre et nyt styresignal og en ny vejledning om retspraksis på området, mener flere eksperter, at lovgiverne bør komme på banen.
Formanden for skatteudvalget i FSR – danske revisorer, John Bygholm, er dog skeptisk og frygter for firkantede regler.
»Man kan ikke fange alt i lovgivning, og der kan hele tiden opstå nye tvivlsspørgsmål. Det kan let blive for firkantet at prøve at beskrive meget præcist, hvordan tingene skal være. Lad os nu afvente, hvordan Skats præcisering af retningslinjerne vil fungere,« siger han til Berlingske.